ผมได้บัตรชิมเบอร์เกอร์ร้านนี้มาใบนึง จากรางวัลอะไรซักอย่างในวงในนี่แหล่ะครับ ANGUS XT คือชื่อของมัน  ผมผ่านมาทางมอเตอร์เวย์ขาออกมุ่งหน้าชลบุรี แวะที่จุดพักรถ เห็นร้าน BURGUR KING ก็เลยขอแวะใช้สิทธิซะหน่อย  รายละเอียดที่แจ้งมาในบัตร เห็นว่าเป็นเนื้อนำเข้าจากออสเตรเลีย ซะด้วย. EXTRA TH ICK คือเนื้อน้ำหนัก 155 กรัมอีกต่างๆ  ปรกติราคา 249 หรือ 259 บาท นี่แหล่ะ   อู้ย แม่จ้าวคุณภาพและราคาขนาดนี้ไม่ลองไม่ได้แล้ว  เดินทะเล่อทะล่าเข้าไปยื่นบัตร แล้วทำหน้าแบบเจี๋ยมเจี้ยม "เอ่อ ไม่ทราบว่าบัตรนี้ใช้ที่สาขานี้ได้หรือเปล่าครับ" ผมถามซื่อๆ เค้าตอบมาว่า "ได้ค่ะ" เสร็จแล้วก็รับบัตรเราไปแล้วยื่นบิลมาใบนึง บอกให้ไปยืนต่อคิวรอรับอีกด้านนึง มีถามมาอีกนะว่าจะกินที่นี่ หรือกลับบ้าน ผมตอบไปซื่อๆเลยครับว่า จะไปกินที่ระยอง ยังไม่กลับบ้าน  ถึงตรงนี้ น้องเค้าชักดิ้นชักงอน้ำตาเล็ด รีบๆให้ผมไปยืนอีกด้านนึงทันที ผมนึกในใจ เอนี่เราเอาไปกินที่ระยองไม่ได้หรา คริๆ
 
 รับเบอร์เกอร์มาแล้วรีบเดินออก เพราะกลัวน้องเค้าจะมีคำถามมาอีก ตอนนี้ก้อนเนื้อบดจากออสเตรเลียน้ำหนัก 155 กรัม มันซุกอยู่ในก้อนขนมปัง และอยู่ในอุ้งมือผมแล้ว ผมเดินทางต่อและแวะกินเยอร์เกอร์ชิ้นนี้ที่ระยองตามคำที่ให้สัญญากับน้องเค้าไว้ (เห็นมะว่าผมจริงใจแค่ไหน) เปิดออกมา โอ้วแม่จ้าวเนื้อบดชิ้นโต มันอยู่ตรงกลางก้อนขนมปัง ส่งกลิ่นหอมของความเป็นเนื้อชั้นเยี่ยม ได้กลิ่นออสเตรเลียทันที เหอๆๆ มีชีสแปะมาเพิ่มความอยากอีกชิ้นนึง มีผักพวกผักกาดและมะเขือเทศใส่มาด้วย ถึงตอนนี้ผมไม่สนแล้วล่ะว่าเบอร์เกอร์ก้อนนี้มันให้พลังงานกี่แคลลอรี่  บรรจงกัดคำโตๆ โตที่สุดที่ปากจะอ้าได้ อ้ามมมมมมม เคี้ยวๆๆ ฮร๊ายยยยย มันสุดยอดมากเลย รสชาติของเนื้อชั้นดีมันเป็นอย่างนี้นี่เอง นี่ฝูงวัวจากออสเตรเลียกำลังวิ่งคลุกชีสอยู่ในปากผมรึเปล่านะ  คำต่อมา และต่อมา จนหมด ในรสชาติสุดบรรยาย บอกได้เลยว่า ถ้ามีโอกาสได้แวะอีก คงไม่ลังเลที่จะสั่งมากินอีกแน่นอนครับ ขอตัวไปแคะวัวออกจากปากก่อน 555
